Au fost luate în considerare o serie de opțiuni de politică legislative. În urma unei preselecții, unele opțiuni au fost eliminate rapid. Opțiunile de politică ce au trecut testul preselecției au fost evaluate în mod amănunțit: 1)opțiunea de politică ce abordează obiectivul I: („facilitarea accesului echivalent la informații”) ·opțiunea de politică 1.1: propunere legislativă de actualizare a Deciziei-cadru suedeze (DCS) din 2006 pentru a garanta alinierea acesteia cu Directiva din 2016 privind protecția datelor în materie de asigurare a respectării legii + măsuri de însoțire fără caracter obligatoriu (activități de formare, orientări ale Comisiei); ·opțiunea de politică 1.2: opțiunea 1.1 + simplificarea utilizării DCS + claritate sporită privind seturile de date naționale puse la dispoziție pentru eventuale schimburi de informații; ·opțiunea de politică 1.3: opțiunea 1.2 + dispoziții care să asigure respectarea termenului privind punerea datelor la dispoziția unui alt stat membru (inclusiv atunci când este necesară o autorizație judiciară); 2)opțiuni de politică ce abordează obiectivul II: [„asigurarea faptului că toate statele membre au un punct de contact unic (SPOC) care funcționează cu eficacitate, inclusiv atunci când este necesară o autorizație judiciară pentru a furniza date la cererea unui alt stat membru și asigurarea cooperării eficace a SPOC cu centrele de cooperare polițienească și vamală (CCPV-uri)”] ·opțiunea de politică 2.1: aplicarea în continuare a orientărilor fără caracter obligatoriu ale Consiliului privind punctele de contact unice naționale + măsuri de însoțire fără caracter obligatoriu (activități de formare, sprijin financiar, orientări); ·opțiunea de politică 2.2: apropierea standardelor minime privind componența (printre care și includerea obligatorie a unei autorități judiciare), atribuțiile, personalul și sistemele informatice ale punctelor de contact unice, precum și cooperarea acestora cu structuri regionale, cum ar fi centrele de cooperare polițienească și vamală + măsuri de însoțire fără caracter obligatoriu (activități de formare, sprijin financiar, orientări); ·opțiunea de politică 2.3: armonizarea normelor privind componența (printre care și includerea obligatorie a unei autorități judiciare), atribuțiile, personalul și sistemele informatice ale punctelor de contact unice, precum și cooperarea acestora cu structuri regionale, cum ar fi centrele de cooperare polițienească și vamală + măsuri de însoțire fără caracter obligatoriu (activități de formare, sprijin financiar, orientări); 3)opțiuni de politică ce abordează obiectivul III: [„instituirea unui canal de comunicare implicit obligatoriu pentru schimbul de informații în materie de asigurare a respectării legii între statele membre (dacă este cazul)”] ·opțiunea de politică 3.1: aplicarea în continuare a orientărilor fără caracter obligatoriu și a recomandărilor Consiliului privind adăugarea în copie a agenției Europol atunci când se utilizează SIENA în cazurile care intră sub incidența mandatului agenției + măsuri de însoțire fără caracter obligatoriu (activități de formare, sprijin financiar); ·opțiunea de politică 3.2: obligația de a utiliza același canal de comunicare în același scop (desemnarea aplicației SIENA a agenției Europol drept canal preferat, dacă este cazul) + obligația de a adăuga în copie agenția Europol atunci când se utilizează SIENA în cazurile care intră sub incidența mandatului agenției + măsuri de însoțire fără caracter obligatoriu (ca în cazul opțiunii 3.1); ·opțiunea de politică 3.3: obligația de a utiliza SIENA în mod implicit pentru toate schimburile bilaterale de informații (cu excepția cazului în care legislația UE prevede dispoziții contrare) + obligația de a adăuga în copie agenția Europol în cazurile care intră sub incidența mandatului acesteia, atât după încheierea perioadei de tranziție, cât și cu sprijinul Fondului pentru securitate internă în vederea implementării SIENA + măsuri de însoțire (ca în cazul opțiunii de politică 3.1). În urma unei evaluări detaliate a impacturilor principalelor opțiuni de politică, pachetul de opțiuni de politică preferate este alcătuit din opțiunea de politică 1.3, opțiunea de politică 2.2 și opțiunea de politică 3.3.